cyanic-selkie/wikianc huggingface dataset:
এবি ডি ভিলিয়ার্স
ক্রিকেট বিশ্বকাপ
মেলবোর্ন ক্রিকেট গ্রাউন্ডে অনুষ্ঠিত গ্রুপ-পর্বের দ্বিতীয় খেলায় ভারত দলের বিপক্ষে তাদের ক্রিকেট বিশ্বকাপের ইতিহাসে প্রথমবারের মতো পরাজিত হয় তার দল। এছাড়াও দলের ধীরগতিতে বোলিংয়ের কারণে তাকে ম্যাচ ফি’র ২০% জরিমানা করা হয়। অন্যান্য খেলোয়াড়দেরকে একই কারণে ম্যাচ ফি’র ২০% জরিমানা করা হয়।
২৭ ফেব্রুয়ারি, ২০১৫ তারিখে গ্রুপ পর্বের তৃতীয় খেলায় ওয়েস্ট ইন্ডিজ দলের বিপক্ষে তার অসাধারণ ক্রীড়ানৈপুণ্যে দক্ষিণ আফ্রিকা তাদের বিশ্বকাপের ইতিহাসে দ্বিতীয় সর্বোচ্চ ৪০৮/৫ সংগ্রহ করে। সিডনিতে অনুষ্ঠিত খেলায় তিনি একদিনের আন্তর্জাতিকের ইতিহাসে দ্রুততম ১৫০ রান সংগ্রহ করেন মাত্র ৬৪ বল মোকাবেলা করে। এছাড়াও তার এ সংগ্রহটি বিশ্বকাপের ইতিহাসে দ্বিতীয় দ্রুততম সেঞ্চুরি। এরফলে একদিনের আন্তর্জাতিকের ইতিহাসে দ্রুততম ৫০, ১০০ ও ১৫০ রান করেন। শেষ ৫ ওভারে তিনি ৭৩ রান তোলেন যা এ সময়ের যে-কোন ব্যাটসম্যানের মধ্যে সর্বাধিক। তার দল ২৫৭ রানের বিশাল ব্যবধানে জয়ী হয়ে ২০০৭ সালে বারমুদার বিপক্ষে জয়ী ভারত দলের সমকক্ষ হয়। ৬৬ বলে তিনি অপরাজিত ১৬২* করে ম্যান অব দ্য ম্যাচের পুরস্কার লাভ করেন।
১২ মার্চ, ২০১৫ তারিখে ওয়েলিংটনের ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের শেষ খেলায় সংযুক্ত আরব আমিরাতের বিপক্ষেও নিজের ক্রীড়াশৈলী অব্যাহত রাখেন। ৮২ বলে ৯৯ রান করে দলের পক্ষে সর্বোচ্চ রান করেন ও দলকে নির্ধারিত ৫০ ওভারে ৩৪১/৬ নিয়ে যান। খেলায় তিনি যে-কোন বিশ্বকাপ প্রতিযোগিতায় সর্বাধিক ২০ ছক্কা মেরে রেকর্ড গড়েন। এছাড়াও সকল বিশ্বকাপে সর্বাধিক ছক্কা (৩৬) হাঁকান তিনি। পরবর্তীতে বোলিং করতে এসে ৩ ওভারে ২/১৫ লাভ করেন। এরফলে দক্ষিণ আফ্রিকা ১৪৬ রানের বিরাট ব্যবধানে জয়ী হয় ও কোয়ার্টার ফাইনালে উন্নীত হয়। এ খেলায় তিনি ম্যান অব দ্য ম্যাচের পুরস্কার লাভ করেন।
তার নেতৃত্বে দক্ষিণ আফ্রিকা শ্রীলঙ্কাকে কোয়ার্টার-ফাইনালে পরাজিত করলেও সেমি-ফাইনালে নিউজিল্যান্ডের কাছে পরাভূত হয়। এরফলে দক্ষিণ আফ্রিকা দল বিশ্বকাপের সবগুলো সেমি-ফাইনালে চতুর্থবারের মতো পরাজয়বরণ করে। পুরো প্রতিযোগিতায় ১ সেঞ্চুরি ও ৩ হাফ-সেঞ্চুরিতে ৯৬.৪০ গড়ে ৪৮২ রান করে তৃতীয় সর্বোচ্চ রান সংগ্রহকারী হন।
২০১৫-২০১৮
২০১৫ মৌসুমে বাংলাদেশ সফরের জন্য একদিনের সিরিজে ভিলিয়ার্সকে অধিনায়ক হিসেবে মনোনীত করে দল ঘোষণা করা হয়। কিন্তু, ২০১৫ সালের ক্রিকেট বিশ্বকাপের সেমি-ফাইনালে নিউজিল্যান্ডের বিপক্ষে দলের ধীরগতিতে বোলিংয়ের কারণে তাকে এক খেলায় অংশগ্রহণের উপর নিষেধাজ্ঞা প্রদান করা হয়েছিল। ফলে, দক্ষিণ আফ্রিকা কর্তৃপক্ষ ওডিআই সিরিজের প্রথম দুই খেলায় অব্যহতি প্রদান করে। এরফলে তিনি পরিবারের সাথে কিছুটা সময় দিতে পারবেন। তার পরিবর্তে দল পরিচালনার জন্য হাসিম আমলাকে ওডিআই সিরিজে অধিনায়কের দায়িত্ব দেয়া হয়। ২০১৮ সালে অস্ট্রেলিয়ার বিপক্ষে তিনি সর্বশেষ টেস্ট খেলেন এবং এরপর তিনি সব ধরনের আন্তর্জাতিক ম্যাচ থেকে অবসর নেন।
সাফল্যগাঁথা
৪ ফেব্রুয়ারি, ২০১৩ তারিখে ওয়ান্ডেরার্সে পাকিস্তানের বিরুদ্ধে অনুষ্ঠিত প্রথম টেস্ট খেলা শেষে বৃহদাকৃতির ইলেকট্রনিক স্কোরকার্ড প্রদর্শিত হয়:
১৮ মার্চে অনুষ্ঠিত তৃতীয় একদিনের আন্তর্জাতিকে দক্ষিণ আফ্রিকায় পাকিস্তান দলের সফরে জোহানেসবার্গে হাশিম আমলার সাথে তৃতীয় উইকেট জুটিতে রেকর্ডসংখ্যক ২৩৮ রান করেন। ডি ভিলিয়ার্স করেছিলেন ১২৮ রান, যাতে ১২টি চার ও ৩টি ছক্কার মার ছিল।
১৪ নভেম্বর, ২০১৪ তারিখে অস্ট্রেলিয়া সফরে অনুষ্ঠিত প্রথম ওয়ান-ডে ম্যাচে একদিনের আন্তর্জাতিকের ইতিহাসে সবচেয়ে কম ওডিআই খেলে এবি ডি ভিলিয়ার্স ৭,০০০ রান সংগ্রহ করেন। ঐ খেলায় তিনি ৭৬ বলে ৮০ রান সংগ্রহ করলেও স্বাগতিক অস্ট্রেলিয়া ৩২ রানে জয়লাভ করে।
ব্যক্তিগত জীবন
খ্রিস্টান ধর্মে দীক্ষিত তিনি। জীবনধারনে তিনি তার এ বিশ্বাসকে ব্যাপকভাবে আঁকড়ে ধরে রেখেছেন। তিনি বলেছিলেন,
ব্যক্তিগত জীবনে ড্যানিয়েল সোয়ার্ত নাম্নী এক রমণীর পাণিগ্রহণ করেন। জুলাই, ২০১৫ সালে আব্রাহাম নামীয় এক পুত্র সন্তানের জনক হন তিনি। রায়ান গিগসের অভিষেকের পর থেকে তিনি নিজেকে ম্যানচেস্টার ইউনাইটেডের একনিষ্ঠ সমর্থকরূপে দাবী করেন।
চট্টগ্রাম চিড়িয়াখানা
চট্টগ্রাম চিড়িয়াখানা বাংলাদেশের চট্টগ্রাম জেলায় অবস্থিত চিড়িয়াখানা। এটি শহর থেকে প্রায় তিন কিলোমিটার উত্তর-পূর্বদিকে পাহাড়তলী ইউএসটিসি মেডিকেল কলেজের বিপরীত পাহাড়ের পাদদেশে ১০.২ একর ভূমির উপর অবস্থিত।
ইতিহাস
১৯৮৮ সালে, চট্টগ্রামের তৎকালীন জেলা প্রশাসক এম এ মান্নান এবং চট্টগ্রামের অন্যান্য অভিজাত ব্যক্তিবর্গ প্রাথমিকভাবে ফয়েজ লেকে চিত্তবিনোদন, শিক্ষা এবং গবেষণার উদ্দেশ্যে চিড়িয়াখানা স্থাপনের উদ্যোগ নেয়। পরবর্তিতে ১৯৮৯ সালের ২৮ ফেব্রুয়ারি এই চিড়িয়াখানা জনসাধারণের জন্যে উন্মুক্ত করা হয়। প্রথমদিকে এক টিকিটেই চিড়িয়াখানা এবং ফয়েজ লেকে প্রবেশের সুযোগ থাকলেও ১৯৯৫ সালে দর্শনার্থীদের স্বাচ্ছন্দ্যের পাশাপাশি বাড়তি লাভের বিষয়টি বিবেচনা করে চিড়িয়াখানা কর্তৃপক্ষ দুইটি আলাদা গেটে পৃথক টিকিটের মাধ্যমে প্রবেশের ব্যবস্থা করে। ১৯৮৯ সালে চিড়িয়াখানা উদ্বোধনের পর টিকিটের মূল্য ছিল ১ টাকা। পরবর্তীতে তা বৃদ্ধি করা হয় ২ টাকা এভাবে পশু-পাখির সংখ্যা বাড়ার সঙ্গে সঙ্গে বাড়তে থাকে টিকিটের দামও। বর্তমানে প্রতি টিকিটের দাম ৭০ টাকা।
জীবজন্তু
বর্তমানে এখানে ৬৬ প্রজাতির সর্বমোট ৬৫৭ টি প্রাণী রয়েছে; যার মধ্যে ৩০ প্রজাতির স্তন্যপায়ী, ৩৮ প্রজাতির পাখি এবং ৪ প্রজাতির সরীসৃপ। এর মধ্যে উল্লেখযোগ্য হচ্ছে প্যারা হরিণ, ধনেশ, তিতির, মুখপোড়া হনুমান প্রভৃতি।
২০১৫ সালে, এই চিড়িয়াখানায় সর্বমোট প্রাণীর সংখ্যা ছিল ৩২০।
খালিদ বুলাহ্‌রুজ
খালিদ বুলাহ্‌রুজ একজন ওলন্দাজ ফুটবল খেলোয়াড়। তিনি মরক্কোর বংশোদ্ভূত। রক্ষনভাগের তুখোড় খেলোয়াড় হিসেবে সুনাম কামিয়েছেন। ২০০৬ সালের ফিফা বিশবকাপে হল্যান্ড দলের পক্ষে অংশ নেন। হল্যান্ডে তার ভক্তরা তাকে ডাকনাম দিয়েছেন 'ডের ক্যানিবাল' অথবা 'নরভোজী', কারণ তিনি প্রতিপক্ষের খেলোয়াড়দের 'খেয়ে' ফেলেন। He is noted for his tackling and versatility at the back.
সম্রাজ্ঞী জিনঘুয়াই
সম্রাজ্ঞী জিনঘুয়াই, যিনি লেডি ওয়াং নামেও পরিচিত, সান কুয়ানের একজন উপপত্নী। উল্লেখ্য, সান কুয়ান হলেন চীনের থ্রি কিংডম সময়ের ইস্টার্ন উ প্রদেশের প্রতিষ্ঠাতা সম্রাট।
লেডি ওয়াং এর জন্ম ও মৃত্যু সময় জানা যায়নি। তিনি গোংআন, হুবেইতে জিং টম্বে শায়িত আছেন। এমপ্রেস জিনঘুয়াই তাঁর মরণোত্তর নাম।
জীবন
জীবনকালে তিনি "লেডি ওয়াং অফ ন্যানইয়াং" নামে পরিচিত ছিলেন যেহেতু তিনি ন্যানইয়াং থেকে এসেছিলেন। এই নামের পেছনে আরেকটি কারণ ছিল। সান কুয়ানের আরেকটি স্ত্রীর নামও ছিল লেডি ওয়াং। তাই পরবর্তীতে তাঁদের নাম হয় লেডি ওয়াং অফ ন্যানইয়াং এবং লেডি ওয়াং অফ ল্যাংগি৷ জায়াহ পিরিওডে (২৩২-২৩৮) এম্প্রেস জিনঘুয়াই সান কুয়ানের হারেমে প্রবেশ করেন, সম্ভবত ২৩৫ এ যখন তিনি সান জিউকে জন্ম দেন। কিন্তু যখন সান হে সম্পত্তির উত্তরাধিকারী হয় তখন লেডি ওয়াং অফ ল্যাংগিকে সম্মানে ভূষিত করা হয় এবং সান কুয়ানের অন্যান্য স্ত্রীদেরকে প্রাসাদ হতে বের করে দেওয়া হয়। তখন এম্প্রেস জিনঘুয়াইকে গোংআনে পাঠানো হয়, যেখানে তিনি মৃত্যুবরণ করেন ও তাঁকে সমাধিত করা হয়।
পরিবার ও আত্মীয়
সান জিউ সম্রাট হবার পর লেডি ওয়াং অফ ন্যাংগিকে এম্প্রেস জিনঘুয়াই উপাধিতে ভূষিত করেন। এরপরে লেডি ওয়াং এর মৃতদেহ জিং সমাধিস্থলে রাখা হয়। এই সমাধিস্থলের বর্তমান ঠিকানা জানা যায়নি। ওয়াং ফ্যামিলির কোনো পুরুষ বংশধর ছিল না। তাই লেডি ওয়াং এর এক মামাতো ভাইকে প্রজাসভার মার্কিউসেট পদে বসানো হয়।
তথ্যসূত্র
Empress Jinghuai
ডবলমুরিং থানা
ডবলমুরিং বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
প্রতিষ্ঠাকাল
১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি থানার সমন্বয়ে চট্টগ্রাম সিটি কর্পোরেশন গঠিত হয়, তন্মধ্যে ডবলমুরিং থানা অন্যতম।
জনসংখ্যার উপাত্ত
২০১১ সালের আদমশুমারি অনুযায়ী ডবলমুরিং থানার মোট জনসংখ্যা ৩,৬১,১৫৪ জন। এর মধ্যে পুরুষ ১,৯৪,২৩৪ জন এবং মহিলা ১,৬৬,৯২০ জন। মোট পরিবার ৭৭,৮১৩টি।
অবস্থান ও সীমানা
চট্টগ্রাম সিটি কর্পোরেশনের মধ্যভাগে ডবলমুরিং থানার অবস্থান। এর পূর্বে সদরঘাট থানা ও কোতোয়ালী থানা; উত্তরে খুলশী থানা; পশ্চিমে পাহাড়তলী থানা, হালিশহর থানা ও বন্দর থানা এবং দক্ষিণে কর্ণফুলী নদী ও কর্ণফুলী থানা অবস্থিত।
স্টেলথ প্রযুক্তি
থাম্ব|309x309পিক্সেল| [[লকহিড এফ-১১৭ নাইটহক|এফ-117 বিমান ]] থাম্ব|পিএল -01 স্টেলথ স্থল যানবাহন ডান|থাম্ব| <i id="mwEg">Surcouf</i> ফরাসি স্টেলথ ফ্রিগেট স্টেলথ প্রযুক্তি বা স্বল্প পর্যবেক্ষণযোগ্য প্রযুক্তি এক ধরনের সামরিক কৌশল যা রাডার, ইনফ্রারেড, সোনার এবং অন্যান্য সনাক্তকরণ প্রযুক্তি থেকে বিমান, জাহাজ, সাবমেরিন, মিসাইল, উপগ্রহ, এবং স্থল যানবাহন কম দৃশ্যমান (প্রায় অদৃশ্য ) করে ।
ডবলমুরিং থানা
নামকরণ ও ইতিহাস
১৮৬০ সালে ব্রিটিশরা এ এলাকায় দুটি জেটি স্থাপন করে এবং পরবর্তিতে ১৮৮৮ সালে আরো দুটি মুরিং জেটি নির্মাণ করে। সেই থেকে এলাকার লোকজনের মুখে মুখে ডবলমুরিং নামটা চালু হয়ে যায়। ১৯৭১ সালে ডবলমুরিং থানা ছিল নৌ-কমান্ডোর অধীন। এসময় মুক্তিযোদ্ধারা (নৌ-কমান্ডো) এ থানায় বেশ কিছুৃ সফল অভিযান পরিচালনা করেন। বেপারী পাড়া ও হাজী পাড়ায় পাকসেনারা বেশ কিছু নিরীহ লোককে হত্যা করে।
প্রশাসনিক এলাকা
ডবলমুরিং থানার আওতাধীন চট্টগ্রাম সিটি কর্পোরেশনের এলাকাসমূহ হল:
স্টেলথ প্রযুক্তি
যুক্তরাষ্ট্রে আধুনিক স্টেলথ প্রযুক্তির বিকাশ ১৯৫৮ সালে শুরু হয়েছিল, যেখানে সোভিয়েত ইউনিয়ন দ্বারা স্নায়ুযুদ্ধের সময় ইউ-২ গুপ্তচর বিমানগুলির রাডার ট্র্যাকিং প্রতিরোধের প্রচেষ্টা ব্যর্থ হয়। ডিজাইনাররা রডার থেকে ইলেক্ট্রোম্যাগনেটিক বিকিরণ তরঙ্গগুলি পুনঃনির্দেশিত করে সনাক্তকরণ কমাতে প্লেনগুলির জন্য নির্দিষ্ট আকৃতির নকশা করা শুরু করেছিলেন । এছাড়াও বিকিরণ-শোষক উপাদানও পরীক্ষা করা হয় যা রাডার সংকেত হ্রাস বা ব্লক করতে সক্ষম হয়। আকৃতি এবং পৃষ্ঠ গঠনে আনা পরিবর্তনগুলি নরথ্রপ গ্রামেন বি -২ স্পিরিট "স্টেলথ বোম্বার" এর স্টেলথ প্রযুক্তিতে অন্তরভুক্ত ।
চৌর্যের ধারণা বন্ধুত্বপূর্ণ শক্তির উপস্থিতি হিসাবে শত্রু বাহিনীকে কোন ইঙ্গিত দেওয়ার সময় পরিচালনা বা লুকাতে হয় না। এই ধারণাকে প্রথমে দৃশ্যমান পটভূমিতে বস্তুর চেহারা মিশ্রিত করার জন্য ছদ্মবেশ মাধ্যমে অনুসন্ধান করা হয়েছিল। সনাক্তকরণ এবং অন্তর্বর্তী প্রযুক্তির শক্তি ( রাডার, ইনফ্রারেড অনুসন্ধান এবং ট্র্যাকিং, পৃষ্ঠ থেকে বিমানের ক্ষেপণাস্ত্র ইত্যাদি) বৃদ্ধি পেয়েছে, তাই এই পরিমাণে সেনাবাহিনীর কর্মীদের নকশা ও ক্রিয়াকলাপের প্রতিক্রিয়া কতটা প্রভাবিত হয়েছে । কিছু সামরিক ইউনিফর্ম তাদের ইনফ্রারেড স্বাক্ষর হ্রাস রাসায়নিক সঙ্গে চিকিৎসা করা হয়। একটি আধুনিক চৌর্য গাড়ির একটি নির্বাচিত বর্ণালী স্বাক্ষর আছে শুরু থেকে ডিজাইন করা হয়। একটি নির্দিষ্ট নকশা embodied চৌর্য ডিগ্রী সনাক্তকরণের প্রমাণিত হুমকি অনুযায়ী নির্বাচিত হয়।
মার্শাল দ্বীপপুঞ্জ ফুটবল অ্যাসোসিয়েশন
মার্শাল দ্বীপপুঞ্জ ফুটবল অ্যাসোসিয়েশন (Marshall Islands Soccer Association; এছাড়াও সংক্ষেপে এমআইএসএ নামে পরিচিত) হচ্ছে মার্শাল দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭২ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর মার্শাল দ্বীপপুঞ্জে অবস্থিত।
এই সংস্থাটি মার্শাল দ্বীপপুঞ্জের আঞ্চলিক লীগের মতো প্রতিযোগিতার সকল কার্যক্রম পরিচালনা করে।
সারনাথ
সারনাথ একটি উদ্যান যেখানে গৌতম বুদ্ধ সর্বপ্রথম ধর্ম নিয়ে ভেবেছিলেন। এই স্থানটি ভারতের উত্তর প্রদেশের বারানাশী শহর থেকে ১৩ কিলোমিটার উত্তর-পূর্ব দিকে অবস্থিত।
বুদ্ধ পূর্ণ লাভের উদ্দেশ্যে যে চারটি তীর্থস্থানে গমন করার জন্য নির্দেশ দিয়েছেন তার মধ্যে একটি হচ্ছে ইসিপাতানা।
ইসিপাতানা আবিষ্কার
ইসিপাতানা আধুনিক সারনাথের সাথে চিহ্নিত, যা বেনারাস থেকে ছয় মাইল দূরত্বে। আলেকজান্ডার কানিংহাম এটি আবিষ্কার করেন।
ইসিপাতানার বর্তমান চিত্র
thumb|center|550px|The first five disciples pay respects to the Wheel of the [[Dharma at the deerpark of Isipatana.]]
বৌদ্ধদের জন্য গৌতম বুদ্ধর সাথে সরাসরি সম্পর্কিত চারটি প্রধান তীর্থস্থানের একটি হচ্ছে 'সারনাথ', অবশিষ্ঠগুলো হলো: কুশীনগর, বুদ্ধ গয়া এবং লুম্বিনী
বর্তমান অবস্থা
thumb|250px|Temple of the Tibetan community in Sarnath right|200px|thumb|Mulagandhakuti Vihara, Buddhist temple at Sarnath right|200px|thumb|Sridigamber [[Jain temple, Singhpuri, Sarnath, just behind the Dhamekh Stupa]]
সারনাথ বর্তমানে বৌদ্ধদের অন্যতম প্রধান তীর্থস্থান, যেখানে ভারতের বিভিন্ন অঞ্চল এবং বহি:বিশ্ব থেকে পূণ্যার্থীরা আসে। সারনাথে জাপান, শ্রীলঙ্কা, নেপাল, তিব্বত, থাইল্যান্ড, মায়ানমার প্রভৃতি বৌদ্ধ-প্রধান দেশগুলো মন্দির ও আশ্রম তৈরি করেছে, ফলে পর্যটকরা এখানে এসে পৃথিবীর বিভিন্ন অঞ্চলের বৌদ্ধ সংস্কৃতি সম্পর্কে অবগত হতে পারে।
সাইক্সের ফুটকি
সাইক্সের ফুটকি  (Iduna rama) এক প্রজাতির ছোট আকৃতির ফুটকি। এর প্রজনন ক্ষেত্র মধ্যপ্রাচ্য থেকে আফগানিস্তান পর্যন্ত বিস্তৃত। শীতকালে এরা ভারতীয় উপমহাদেশে অবস্থান করে। এই পাখি ঝোপঝাড়ে বাসা বাঁধে। গড়ে বাসায় ৩-৪ টি ডিম পাড়ে। এরা পতঙ্গভুক পক্ষীবিশেষ। এর ইংরেজি নাম Sykes's Warbler যা উপমহাদেশে ব্রিটিশ সামরিক বাহিনীর কর্নেল উইলিয়াম হেনরি সাইক্সের এর কথা মনে করিয়ে দেয়।
দৈহিক গঠন
দেহের উপরিভাগ ফিকে বাদামি বর্ণের এবং নিচের দিক সাদাটে। লেজের বহিঃস্থ পালকগুলোর ধার ভোঁতা। মাথায় চোখের কাছে একটি ছোট ফিকে দাগ রয়েছে। চঞ্চু শক্তিশালী।
কাজী নাবিল আহমেদ
কাজী নাবিল আহমেদ বাংলাদেশ আওয়ামী লীগের রাজনীতিবিদ এবং বর্তমান সংসদ সদস্য। তার নির্বাচনী আসন যশোর-৩। তিনি বাংলাদেশ ফুটবল ফেডারেশনের সহসভাপতি।
প্রাথমিক জীবন
কাজী নাবিল আহমেদ ১৯৬৯ সালের ৪ অক্টোবর ঢাকায় জন্মগ্রহণ করেন। কাজী নাবিল আহমেদের বাবার নাম কাজী শাহেদ আহমেদ এবং মায়ের নাম আমিনাহ। তার বাবা সামরিক বাহিনীতে চাকরি করতেন। ১৯৭৯ সালে সেনাবাহিনী থেকে লেফটেন্যান্ট কর্নেল হিসেবে অবসর গ্রহণ করে ব্যবসা শুরু করেন। কাজী শাহেদ আহমেদ ক্যাসেল কন্সট্রাকশন নামে একটি ব্যবসায়ী প্রতিষ্ঠান বানান, এরপর প্রতিষ্ঠা করেন জেমকন গ্রুপ। ছোট আকারে শুরু হলেও বর্তমানে প্রায় ৫ হাজার কর্মকর্তা-কর্মচারী আছে এই প্রতিষ্ঠানে।
শিক্ষা
কাজী নাবিল আহমেদ সেন্ট জোসেফ হাই স্কুল থেকে মাধ্যমিক, নটরডেম কলেজ, ঢাকা থেকে উচ্চ মাধ্যমিক পাশ করেন। উচ্চ শিক্ষার জন্য তিনি যুক্তরাষ্ট্রে যান। যুক্তরাষ্ট্রের ব্রাউন ইউনিভার্সিটি থেকে অর্থনীতিতে স্নাতক ডিগ্রী অর্জন করেন ১৯৯২ সালে। সে বছরই দেশে ফিরে আসেন। দেশে এসে পারিবারিক ব্যবসার দেখভাল করতে মনোযোগী হন। শিক্ষার উদ্দেশ্যে ১৯৯৯ সালে তিনি আবার বিদেশ গমন করেন। তিনি ইংল্যান্ডে কম্পারেটিভ পলিটিক্সের ওপর এমএসসি ডিগ্রী অর্জন করেন।
কর্মজীবন
তার কর্মজীবন শুরু হয় পারিবারিক ব্যবসায়ী প্রতিষ্ঠানে কাজ করার মধ্য দিয়ে। তিনি জেমকন গ্রুপের ভাইস প্রেসিডেন্ট হিসেবে বর্তমানে দায়িত্ব পালন করছেন। প্রতিষ্ঠানটি তার বাবা প্রতিষ্ঠা করেছিলেন। ১৯৮২ সালে চালু হয় জেমিনি সি ফুড, ১৯৮৬ সালে ইঞ্জিনিয়ারিং পোল ফ্যাক্টরি, ২০০২ সালে মিনাবাজার, ২০০৩ সালে জেম জুট, সম্প্রতি আবাসন ব্যবসা জেমকন সিটি চালু হয়। এছাড়াও জেমকন গ্রুপের রয়েছে ইউনিভার্সিটি অব লিবারেল আর্টস বাংলাদেশ নামে একটি বিশ্ববিদ্যালয় ও ঢাকা ট্রিবিউন পত্রিকা।
রাজনীতি
যুক্তরাষ্ট্রে থাকাকালীন সময়ে কাজী নাবিল আহমেদ রাজনীতিতে জড়িয়ে পরেন। সেখানে তার সাথে জিমি কার্টারের দেখা হয়। জিমি কার্টারের মাধ্যমে প্রভাবিত হয়ে তিনি রাজনীতিতে আরো বেশি আগ্রহী হন। যুক্তরাষ্ট্রে বাংলাদেশী রাজনীতিক মাহী বি চৌধুরী তার সহপাঠী ছিলেন। ২০০৩ সাল থেকে তিনি রাজনীতিতে জড়িয়ে পড়েন। তিনি বাংলাদেশ আওয়ামী লীগের সদস্য হন। তিনি বর্তমানে বাংলাদেশের জাতীয় সংসদের একজন সদস্য।
খেলাধুলা
ছোটবেলা থেকেই কাজী নাবিল আহমেদ খেলাধুলার সাথে জড়িত ছিলেন। তিনি গত শতকের নব্বই এর দশক থেকে আবাহনীর ডিরেক্টর পদে ছিলেন। তিনি ঢাকা আবাহনী লিমিটেডের ভারপ্রাপ্ত ডিরেক্টর ইনচার্জ মনোনীত হন এবং বাংলাদেশ ফুটবল ফেডারেশনের সহ-সভাপতি পদে ৩ বার নির্বাচিত হয়েছেন। এশিয়ান ফুটবল কনফেডারেশনের ফুটসাল ও বিচ সকার কমিটির একজন সদস্য তিনি। শেখ কামাল ক্রীড়া কমপ্লেক্স নির্মাণেও তার ভূমিকা রয়েছে।
ওয়ালিস অ্যান্ড ফুতুনা ফুটবল ফেডারেশন
ওয়ালিস অ্যান্ড ফুতুনা ফুটবল ফেডারেশন (Fédération de Ligue de Football de Wallis et Futuna, Wallis and Futuna Soccer Federation; এছাড়াও সংক্ষেপে ডাব্লিউএফএসএফ নামে পরিচিত) হচ্ছে ওয়ালিস অ্যান্ড ফুতুনাের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৫ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর ওয়ালিস অ্যান্ড ফুতুনায় অবস্থিত।
এই সংস্থাটি ওয়ালিস অ্যান্ড ফুতুনাের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ওয়ালিস অ্যান্ড ফুতুনা প্রিমিয়ার বিভাগ এবং কু দে লুত্রে-মেরের মতো প্রতিযোগিতার সকল কার্যক্রম পরিচালনা করে।
লেভ ইয়াশিন
লেভ ইভানোভিচ ইয়াশিন (Лев Ива́нович Я́шин; জন্ম: ২২ অক্টোবর, ১৯২৯ - মৃত্যু: ২০ মার্চ, ১৯৯০) সাবেক সোভিয়েত সমাজতান্ত্রিক প্রজাতন্ত্রের মস্কোয় জন্মগ্রহণকারী বিখ্যাত রুশ ফুটবলার ছিলেন। সর্বদাই কালো পোশাক পরিধান ও খেলায় উজ্জ্বীবনীর শক্তির বহিঃপ্রকাশ ঘটায় ব্ল্যাক অক্টোপাস, ব্ল্যাক স্পাইডার, ব্ল্যাক প্যান্থার প্রভৃতি ডাকনামে তিনি পরিচিতি পান। বিশ্ব ফুটবলের ইতিহাসে তাকে সর্বকালের শ্রেষ্ঠ গোলরক্ষক হিসেবে বিবেচনা করা হয়। ১৯৬৩ সালে একমাত্র গোলরক্ষক হিসেবে তিনি বর্ষসেরা ইউরোপীয় ফুটবলার হিসেবে ঘোষিত হয়েছিলেন। সাবেক সোভিয়েত ইউনিয়ন জাতীয় ফুটবল দলের অন্যতম খেলোয়াড় ইয়াশিন ঘরোয়া ফুটবলে ডায়নামো মস্কো’র পক্ষেও খেলেছেন। অন্যতম গোলরক্ষক হিসেবে গোল সীমারেখায় দূর্দান্ত ক্রীড়া মনোভাব, দৃষ্টিনন্দন উপস্থিতি, গোল রক্ষায় কৃতিত্ব প্রদর্শনের জন্য স্মরণীয় হয়ে আছেন। এছাড়াও তিনি সোভিয়েত ইউনিয়ন ফুটবল ফেডারেশনের সহ-সভাপতির দায়িত্ব পালন করেছেন।
প্রারম্ভিক জীবন
মস্কোর একটি শ্রমিক পরিবারে জন্মগ্রহণ করেন ইয়াশিন। দ্বিতীয় বিশ্বযুদ্ধ সময়কালীন সময়ে ১২ বছর বয়সে যুদ্ধে সহায়তাকল্পে কারখানায় তাকে জোরপূর্বক কাজ দেয়া হয়। তারপর তাকে মস্কোর সামরিক কারখানায় কাজ করার জন্য প্রেরণ করা হয়। তৎকালীন সোভিয়েত গোলরক্ষক আলেক্সি টাইগার খোমিচ তার ক্রীড়ানৈপুণ্যে মুগ্ধ হয়ে সম্ভাব্য উত্তরাধিকারীরূপে ইয়াশিনকে প্রশিক্ষণের মাধ্যমে গড়ে তোলেন। খোমিচ তার ক্লাবের সহ-খেলোয়াড়, প্রতিপক্ষ ও মন্ত্রণাদাতার ভূমিকায় ছিলেন। এছাড়াও, ইয়াশিনের অভ্যন্তরীণ প্রতিপক্ষ গোলরক্ষক ছিলেন ওয়াল্টার সানায়া যিনি ১৯৫৩ সালে ক্লাব ত্যাগ করতে বাধ্য হয়েছিলেন। এরপর ১৯৫০ সালে ডায়নামো দলের আমন্ত্রণে ডায়নামো মস্কো যুব দলের পক্ষে ফুটবলে এক প্রীতি খেলার মাধ্যমে অভিষেক ঘটে তার। ঐ খেলায় তিনি একটি গোলও করেন। ঐ বছর তিনি কেবলমাত্র লীগের দুই খেলায় অংশ নিয়েছিলেন। বড়দের দলে ১৯৫৩ সালে অংশগ্রহণ করেন। এ দলে তিনি ১৯৭১ সালে অবসর-পূর্ব পর্যন্ত অবস্থান করেন। অবস্থানকালীন সময়ে ডায়নামো পাঁচবার ইউএসএসআর ফুটবল চ্যাম্পিয়নশীপের শিরোপা ও তিনবার ইউএসএসআর কাপ শিরোপা জয় করে। স্থির প্রতীজ্ঞাবদ্ধ থাকায় সংরক্ষিত খেলোয়াড় হিসেবে ডায়নামোতে অবস্থান করতে থাকেন। এই ফাঁকে ইয়াশিন মস্কো’র ডায়নামো ক্লাবে আইস হকি’র গোলি হিসেবে অংশগ্রহণ করেন। ১৯৫৩ সালে তিনি ইউএসএসআর আইস হকি কাপ জয়ে ভূমিকা রাখেন ও গোলরক্ষক হিসেবে ইউএসএসআর আইস হকি চ্যাম্পিয়নশীপে দলকে তৃতীয় স্থান এনে দেন।
খেলোয়াড়ী জীবন
সোভিয়েত ইউনিয়ন জাতীয় ফুটবল দলে ১৯৫৪ সালে অভিষিক্ত হন লেভ ইয়াশিন ও ৭৪তম খেলোয়াড়রূপে জাতীয় দলের সদস্য হন। এ সময়েও সোভিয়েত দল আন্তর্জাতিক ফুটবলে প্রভূত উন্নতি সাধন করে। অস্ট্রেলিয়ার মেলবোর্নে অনুষ্ঠিত ১৯৫৬ সালের গ্রীষ্মকালীন অলিম্পিকে সোভিয়েত ফুটবল দলকে স্বর্ণপদক জয়ে সহায়তা করেন। এছাড়াও, ১৯৬০ সালে প্রথমবারের মতো ইউরোপীয় চ্যাম্পিয়নশীপ বিজয়ে অন্যতম ভূমিকা রাখেন। তিনি তার সমগ্র খেলোয়াড়ী জীবনে সর্বমোট ১৫১টি পেনাল্টি রক্ষা করেন।
বিশ্বকাপ ফুটবলে সোভিয়েত দলের পক্ষে ইয়াশিন চারবার অংশগ্রহণ করেন। সোভিয়েত দলের নেতৃত্বও দিয়েছেন তিনি। তার সুযোগ্য নেতৃত্বে সোভিয়েত দল ১৯৫৮ ও ১৯৬২ সালে কোয়ার্টার-ফাইনালে উত্তীর্ণ হয়। এছাড়াও, তার দল ১৯৬৬ সালের বিশ্বকাপে চতুর্থ স্থান অধিকার করেছিল। বিশ্বকাপে তিনি সর্বমোট ১২ খেলায় অংশগ্রহণ করেন ও চারবার কোন গোল হজম করেননি।
১৯৬২ বিশ্বকাপে দুইবার আঘাতপ্রাপ্তি স্বত্ত্বেও আরও একবার দলকে কোয়ার্টার-ফাইনালে নিয়ে যান। কিন্তু স্বাগতিক চিলির কাছে পরাজিত হয়ে তার দল প্রতিযোগিতা থেকে বিদায় নিতে বাধ্য হয়। এ প্রতিযোগিতায় ইয়াশিন অতিমানবীয় ক্রীড়াশৈলী প্রদর্শন করলেও কিছু কিছু অমার্জনীয় ভুলও করেছেন। কলম্বিয়া’র বিপক্ষে ৪-১ ব্যবধানে এগিয়ে থাকা স্বত্ত্বেও ফিফা বিশ্বকাপের ইতিহাসে প্রথম ও একমাত্র গোল হিসেবে কর্নার কিক থেকে মার্কোস কলের সরাসরি বাঁকানো গোলও হজম করেন। খেলাটি ৪-৪ ড্র হলে ফরাসি দৈনিক আই’ইকুইপ ইয়াশিনের খেলোয়াড়ী জীবন শেষ হয়েছে বলে তুলে ধরে।
১৯৬২ বিশ্বকাপে তার নিষ্প্রভতা স্বত্ত্বেও অদ্যাবধি একমাত্র গোলরক্ষক হিসেবে ইয়াশিন ১৯৬৩ সালের বালোঁ দর পুরস্কার জয় করেন। ঐ বছর এফএ কাপের শতবর্ষ প্রতিষ্ঠাবার্ষিকী উপলক্ষে অনুষ্ঠিত খেলায় বহিঃবিশ্ব একাদশের হয়ে ইংল্যান্ডের বিপক্ষে খেলেন। ওয়েম্বলি স্টেডিয়ামে অনুষ্ঠিত খেলায় তিনি বেশকিছুসংখ্যক শ্বাসরূদ্ধকর ও অবিশ্বাস্য গোল রক্ষা করেন। ইংল্যান্ডে অনুষ্ঠিত ফিফা বিশ্বকাপে ইয়াশিনের নেতৃত্বে সোভিয়েত দল তাদের সেরা ক্রীড়া প্রদর্শন করে ও চতুর্থ স্থান অর্জন করে। সর্বদাই পরামর্শ দিতে অভ্যস্ত ইয়াশিন মেক্সিকোতে অনুষ্ঠিত ১৯৭০ সালের বিশ্বকাপে দলকে কোয়ার্টার ফাইনালে নিয়ে যান।
১৯৭১ সালে মস্কোতে অনুষ্ঠিত নিজস্ব শেষ খেলায় অংশগ্রহণ করেন লেভ ইয়াশিন। মস্কোর লেনিন স্টেডিয়ামে প্রায় এক লক্ষ সমর্থকের উপস্থিতিতে ফিফা স্মারক খেলায় পেলে, ইউসেবিও এবং ফ্রাঞ্জ বেকেনবাওয়ারের ন্যায় প্রমূখ ফুটবল তারকা উপস্থিত ছিলেন।
সম্মাননা
১৯৬৭ সালে দেশ ও দশের জন্য অসাধারণ সেবা প্রদান করায় সোভিয়েত ইউনিয়নের সর্বোচ্চ পুরস্কার অর্ডার অব লেনিন উপাধিতে ভূষিত হন ইয়াশিন। অবসর-পরবর্তী সময়কালে কোচের দায়িত্বেও ছিলেন তিনি। ১৯৯৪ সালে ফিফা বিশ্বকাপ সর্বকালের সেরা দলেও তিনি অন্যতম সদস্যরূপে মনোনীত হন। এ বছরই ফিফা বিশ্বকাপের চূড়ান্ত খেলায় সেরা গোলরক্ষক নির্বাচনে লেভ ইয়াশিন পুরস্কার প্রবর্তন করে। এছাড়াও, ১৯৯৮ সালে ফিফা কর্তৃক সংঘটিত ভোটে বিংশ শতকের বিশ্ব দলের সদস্যও ছিলেন লেভ ইয়াশিন। ২০০২ সালে গঠিত বিশ্বকাপ ফুটবলের ইতিহাসে ফিফা স্বপ্নের দলে তাকে অন্তর্ভুক্ত করা হয়। ১৯৬৩ সালে একমাত্র গোলরক্ষক হিসেবে ইউরোপীয় বর্ষসেরা ফুটবলার হিসেবে তিনি অন্তর্ভুক্ত হন। আইএফএফএইচএস কর্তৃক তিনি বিংশ শতকের শ্রেষ্ঠ গোলরক্ষকের মর্যাদা লাভ করেন। ওয়ার্ল্ড সকার ম্যাগাজিন কর্তৃক বিংশ শতকের ১০০ সেরা খেলোয়াড়দের একজন হিসেবে তাকে অন্তর্ভুক্ত করে। অনেক ধারাভাষ্যকারদের মতে তিনি এখনও ফুটবলের ইতিহাসে সেরা গোলরক্ষক হিসেবে রয়েছেন। এ প্রেক্ষাপটেই তাকে ফিফা বিশ্বকাপর সর্বকালের দল ও ফিফা স্বপ্নের দলের মতো বিশ্বের অধিকাংশ সর্বকালের দলের সদস্যরূপে চিত্রিত করা হয়েছে।
ডিগ্রি (কোণ)
ডিগ্রি হচ্ছে দ্বিমাত্রিক কোণ পরিমাপের একটি একক। আরেকটি একক হচ্ছে রেডিয়ান। দুটি সরলরেখা যদি একটি আরেকটির উপর অবস্থান করে, তবে তাদের মধ্যেকার কোণের পরিমাণ হচ্ছে ০ ডিগ্রি। আর একটি রেখা সম্পূর্ণ ঘুরে এসে যদি আবার দ্বিতীয় রেখার উপর অবস্থান করে তবে ৩৬০ ডিগ্রি কোণ উৎপন্ন হয়। একটি রেখা আরেকটি রেখার সঙ্গে লম্ব ভাবে থাকলে তাদের মধ্যে কোণের পরিমাপ ৯০°। ডিগ্রির চিহ্ন হচ্ছে (°)। ৩০ ডিগ্রি কোণকে লেখা যায় ৩০°।
গুরু পূর্ণিমা
হিন্দু ঐতিহ্য
হিন্দু সনাতনধর্মের সম্প্রদায়, শৈব মতে এই তিথিতে শিব দক্ষিণামূর্তিরূপ ধারণ করে ব্রহ্মার চারজন মানসপুত্রকে বেদের গুহ্য পরম জ্ঞান প্রদান করেছিলেন। দক্ষিণামূর্তি সকলের আদি গুরু, তাই শৈব বিশ্বাস অনুযায়ী এই তিথিটি দেবাদিদেব শিবের প্রতি সমর্পিত। এছাড়া এই দিন 'মহাভারত' রচয়িতা মহির্ষি বেদব্যাস মুনি পরাশর ও মাতা সত্যবতীর ঘরে জন্মগ্রহণ করেছিলেন। এজন্য এই দিনটিকে 'ব্যাস পূর্ণিমা'-ও বলা হয়। বেদব্যাস তাঁর সময়ে বিদ্যমান সমস্ত বৈদিক স্তোত্র একত্রিত করে তাদের বৈশিষ্ট্য ও আচার-অনুষ্ঠানে ব্যবহারের উপর ভিত্তি করে চার ভাগে বিভক্ত করে বৈদিক অধ্যয়নের জন্য ইয়োমান সেবা করেছিলেন। তারপর তিনি তাদের চারজন প্রধান শিষ্য - পাইলা, বৈশম্পায়ন, জৈমিনী এবং সুমন্তুকে শিক্ষা দেন। এই বিভাজন এবং সম্পাদনাই তাকে সম্মানিত করেছিল "ব্যাস" (ব্যাস = সম্পাদনা করা, ভাগ করা)। "তিনি পবিত্র বেদকে ঋক্, যজুঃ, সাম এবং অথর্ব নামে চারটি ভাগে বিভক্ত করেছেন। ইতিহাস ও পুরাণ হল পঞ্চম বেদ।"
বৌদ্ধ ঐতিহ্য
বৌদ্ধধর্মের অনুগামীগণ এইদিন বুদ্ধ আরাধনায় নিজেদের নিমগ্ন করেন। কথিত আছে, বুদ্ধদেব নিরঞ্জনা নদীর তীরে বোধিবৃক্ষের নিচে ‘বুদ্ধত্ব’ বা জ্ঞান লাভ করার পাঁচ সপ্তাহ পরে বুদ্ধগয়া থেকে সারনাথে চলে যান। সেখানে তিনি তার পাঁচ পুরনো সঙ্গীকে প্রথম তার বাণী প্রদান করেন, কারণ তাঁর মনে হয়েছিল, ওই পাঁচজন তার ধর্মের বাণী সহজে বুঝতে এবং আত্মস্থ করতে পারবেন। ওই শিষ্যগণও বুদ্ধত্বপ্রাপ্ত হলেন।
বুদ্ধদেব তাঁর প্রথম এই পাঁচ শিষ্যকে বাণী দান করেছিলেন এক আষাঢ় পূর্ণিমার দিন। বৌদ্ধগণ অষ্টাঙ্গিক মার্গ পালন করেন। এই দিনে তারা ‘বিপাসনা’ পদ্ধতির মাধ্যমে সাধনা করেন গুরু নির্দেশিত পথে। সারনাথে যেতে গৌতম বুদ্ধকে গঙ্গানদী পেরিয়ে যেতে হয়েছিল। রাজা বিম্বিসার যখন একথা শুনলেন, তিনি সন্ন্যাসীদের জন্য নদী পারাপার করার অর্থ নেওয়া বন্ধ করে দিলেন।
পালন রীতি
গুরুপূর্ণিমা পুজোর নিয়ম সেভাবে আলাদা করে কোনও নিয়ম নেই। তবে ভগবানকে নানা নিরামিষ ভোগ, যেমন লুচি-সুজি, খিচুড়ি-তরকারি-ভাজা, পায়েস, ক্ষীর, নানা রকমের মিষ্টি ইত্যাদি দিতে পারেন। আর দই, গঙ্গাজল, মধু ও শুকনো ফল-ফলাদি সহযোগে চরণামৃতও তৈরি করে অর্পণ করা যেতে পারে। পূর্ণিমা চলাকালীন নিরামিষ খাবার খেয়ে শুদ্ধ থাকা উচিৎ। অনেকে আবার এদিন বাড়িতে সত্যনারায়ণের সিন্নিও দেন। যে-কোনও শুভ কাজের জন্য এটি অত্যন্ত শুভ দিন।
নেপালে পালন
নেপালে, ট্রিনোক গুহ পূর্ণিমা স্কুলে একটি বড় দিন। এই দিনটি নেপালিদের জন্য শিক্ষক দিবস ; বেশিরভাগ ছাত্র। শিক্ষার্থীরা তাদের শিক্ষকদের সম্মান জানায় উপাদেয় খাবার, মালা এবং দেশীয় কাপড় দিয়ে তৈরি টপি নামক বিশেষ টুপি দিয়ে। শিক্ষকদের কঠোর পরিশ্রমের প্রশংসা করার জন্য ছাত্ররা প্রায়ই স্কুলে ধুমধাম করে। এটি শিক্ষক ছাত্র সম্পর্কের বন্ধন সুসংহত করার একটি দুর্দান্ত সুযোগ হিসাবে নেওয়া হয়।
ভারতীয় শিক্ষাবিদদের ঐতিহ্য
তাদের ধর্ম নির্বিশেষে, ভারতীয় শিক্ষাবিদরা তাদের শিক্ষকদের ধন্যবাদ জানিয়ে এই দিনটি উদযাপন করেন। অনেক স্কুল, কলেজ এবং বিশ্ববিদ্যালয়ে এমন ঘটনা রয়েছে যেখানে শিক্ষার্থীরা তাদের শিক্ষকদের ধন্যবাদ জানায় এবং অতীতের পণ্ডিতদের স্মরণ করে। প্রাক্তন ছাত্ররা তাদের শিক্ষকদের সাথে দেখা করে এবং কৃতজ্ঞতার অঙ্গভঙ্গি হিসাবে উপহার দেয়।
শিক্ষার্থীরা সে অনুযায়ী বিভিন্ন শিল্প-প্রতিযোগীতার আয়োজন করে। গুরু-শিষ্যের মধ্যে প্রধান ঐতিহ্য হল আশীর্বাদ (অর্থাৎ ছাত্র তার গুরুকে অভিবাদন জানায়) একটি কবিতা বা উক্তি পাঠ করে এবং গুরু একজন ব্যক্তির সাফল্য ও সুখের জন্য আশীর্বাদ করেন। সংক্ষেপে, গুরু পূর্ণিমা হল ভারতীয়দের শিক্ষক দিবস উদযাপনের একটি ঐতিহ্যবাহী উপায়।
নাউরু অপেশাদার ফুটবল অ্যাসোসিয়েশন
নাউরু অপেশাদার ফুটবল অ্যাসোসিয়েশন (Nauru Amateur Soccer Association; এছাড়াও সংক্ষেপে এনএএসএ নামে পরিচিত) হচ্ছে নাউরুর অপেশাদার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৩ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর নাউরুতে অবস্থিত।
এই সংস্থাটি নাউরুর আঞ্চলিক লীগের মতো প্রতিযোগিতার সকল কার্যক্রম পরিচালনা করে।
নড়াইল ভিক্টোরিয়া কলেজিয়েট উচ্চ বিদ্যালয়
নড়াইল ভিক্টোরিয়া কলেজিয়েট উচ্চ বিদ্যালয় নড়াইলের জমিদার রতন রায় ১৮৫৬ খ্রিষ্টাব্দ প্রতিষ্ঠা করেন। নড়াইল শহরের রুপগঞ্জ বাজারে জমিদার ব্যরিষ্টার চন্দ্রকান্ত রায় কর্তৃক নড়াইল ভিক্টোরিয়া কলেজিয়েট উচ্চ বিদ্যালয় প্রতিষ্টিত হয়। এটি নড়াইল পৌরসভার অন্যতম গতিশীল শিক্ষা প্রতিষ্ঠান।
ইতিহাস
পাক ভারত ও উপমহাদেশের ইতিহাসে আগ্নেয় জাগরন শুরু হওয়ার গোড়ার দিকে প্রখ্যাত জমিদার রাম রতন রায়ের নাম অনুসারে প্রতিষ্ঠিত রতনগঞ্জ ডাকঘর সংলগ্ন বর্তমান সরকারী ফুড গোডাউন চত্বরে নড়াইলে শিক্ষা বিপ্লব ঘটানোর প্রত্যয়ে জমিদার ব্যরিষ্টার চন্দ্রকান্ত রায় কর্তৃক নড়াইল ভিক্টোরিয়া কলেজিয়েট উচ্চ বিদ্যালয় প্রতিষ্টিত হয়। উক্ত জমিদার কর্তৃক ১০.৫০ শতক জমি দান করা হয় বিদ্যালয়ের নামে এবং পূর্বের স্থান পরিবর্তন করে উক্ত জমির উপর বর্তমান ভবন গুলি নির্মিত হয়। ০১/০১/১৮৫৭ খ্রী: হতে কলকাতা বিশ্ববিদ্যালয় হতে নড়াইল ভিক্টোরিয়া কলেজিয়েট উচ্চ বিদ্যালয় স্থায়ী স্বীকৃতি লাভ করে। এই বিদ্যালয়টি এ জেলার প্রথম উচ্চ বিদ্যালয় এবং বাংলাদেশের প্রাচীনতম কয়েকটি বিদ্যালয়ের একটি নড়াইল ভিক্টোরিয়া কলেজিয়েট উচ্চ বিদ্যালয়। বিদ্যালয়ের ভবন নির্মাণ করার প্রথম পর্যায়ে ৪০ জন ছাত্রের আবাসিক সুবিধা জন্য একটি ছাত্রাবাস ভবন নির্মিত হয়েছিল। যাহা বর্তমানে জরাজীর্ন। ইহা ছাড়া অন্য ০২টি ভবনও জরাজীর্ন। বাংলাদেশ সরকার ১৯৮০ সালে তদকালীন মাননীয় প্রধানমন্ত্রী কর্তৃক প্রকাশ্যে সরকারি করনের ঘোষণা দেওয়া সত্বেও নড়াইল ভিক্টোরিয়া কলেজিয়েট উচ্চ বিদ্যালয়টিকে সরকারি করন করা হয় নাই। এ সময়ে ড: শ্যামাপদ মুখোপাধ্যায় এসেছিলেন নড়াইল ভিক্টোরিয়া কলেজিয়েট উচ্চ বিদ্যালয় পরিদর্শনে। লাল মিয়া তার একটা পোট্রেট একে অতিথি সহ সবাইকে মুগ্ধ করেছিলেন। অসংখ্য গুণী ও মেধাবী ছাত্র নড়াইল ভিক্টোরিয়া কলেজিয়েট উচ্চ বিদ্যালয় থেকে শিক্ষা গ্রহণান্তে সর্বত্র ছড়িয়ে আছেন। ১৯৭১ সালে বাংলাদেশের স্বাধীনতা যুদ্ধ চলাকালে পাক সেনাবাহিনী কর্তৃক নড়াইল ভিক্টোরিয়া কলেজিয়েট উচ্চ বিদ্যালয়ে ক্যাম্প করা হয়। প্রশাসনিক ভবন সহ অন্যান্য ভবন সমূহ তাদের দখলে রাখে এবং তাদের পতনের পর অনেক পুরাতন ও গুরুত্বপূর্ণ রেকর্ড নষ্ট হয়ে যায়। বিধায় সকল বিষয়ে পুংখানুপুংখ চিত্র দেওয়া সম্ভব নয়। উল্লেখ্য যে, ১৮৮৬ সালে এফ, এ (আই,এ) ষ্টান্ডার্ড ক্লাস খোলার মাধ্যমে নড়াইল ভিক্টোরিয়া কলেজ খোলা হয়। তার পর থেকে ১৯৫৪ সাল পর্যন্ত স্কুল ও কলেজ একই কমিটির অধীনে পরিচালিত হয়। ১৯৫৪ সাল থেকে কলেজ পৃথক ভাবে পরিচালিত হয়। ০১/০১/১৮৫৭ খ্রী: হতে কলকাতা বিশ্ববিদ্যালয় হতে নড়াইল ভিক্টোরিয়া কলেজিয়েট উচ্চ বিদ্যালয় স্থায়ী স্বীকৃতি লাভ করে।
নড়াইল শহরের প্রাণকেন্দ্রে চিত্রা নদী তীরে পুরাতন ভবন নিয়ে নড়াইল ভিক্টোরিয়া কলেজিয়েট উচ্চ বিদ্যালয়টি অবস্থিত।১৮৫৭ সালে সিপাহী বিদ্রোহের স্মরণীয় এক মুহুর্তে স্বনামধন্য বিদ্যোৎসাহী জমিদার রতন রায় কর্তৃক “নড়াইল ভিক্টোরিয়া স্কুল” নামে এ বিদ্যালয়টি প্রতিষ্ঠিত হয়। স্কুলটি সম্ভবতঃ প্রথম অবস্থায় রূপগঞ্জ বাজারের বর্তমান যেখানে কিরণ কুণ্ডুর বাড়ী সেখানে স্থাপিত হয়। পরবর্তীতে হাসপাতাল র্নিমাণের জন্য যে ভবনটি নির্মিত হয় (হাসপাতালটি চালু না হওয়ায়) সেখানে স্কুলটিকে স্থানান্তরিত করে (বর্তমান পুরাতন কলেজ ভবন) স্থায়ীভাবে পরিচালিত করা হয়। স্কুলটি ইংল্যাণ্ডের তদানিন্তন রানী ভিক্টোরিয়ার নামে নামকরণ করা হয়। বিদ্যালয়টি ১৮৫৭ সালে এইচ, ই (উচ্চ ইংরাজী) স্কুল হিসেবে স্থায়ীভাবে সরকারী অনুমোদন লাভ করে। পূর্বে স্কুলটি জমিদারগণ কর্তৃক পরিচালিত হত এবং জমিদারগণই ছিলের এর সম্পাদক। প্রাচীন এই বিদ্যালয়ে বহু প্রখ্যাত শিক্ষকগণ শিক্ষকতা করেছেন। যেসব প্রধান শিক্ষকগণ শিক্ষকতা করেছেন তাদের মধ্যে বিশেষ উল্লেখযোগ্য হলেন অমৃত রায়, রমেশ ব্যানার্জী, সত্য রায়, গোপেশ্বর লাহিড়ী, নিশি দত্ত, অনুকূল বকসী, সরেন ভট্টাচার্য্য বিশেষ স্বরণীয়। দীর্ঘদিন যাবৎ বিদ্যালয়টির প্রধান শিক্ষকের দায়িত্বে নিয়োজিত আছেন মোঃ মোসলেম উদ্দিন আহম্মদ।
১৮৮৬ সালে জমিদার রতন রায়ের পুত্র চন্দ্রকান্ত রায় কর্তৃক নড়াইল কলেজটি প্রতিষ্ঠিত হবার পর স্কুল ও কলেজ উভয় প্রতিষ্ঠান দুটি যুক্তভাবে একই ভবনে একই শিক্ষকগণ দ্বারা পরিচালিত হতে থাকে। এই জন্য এই সময় প্রতিষ্ঠানটির নামকরণ করা হয়। “নড়াইল ভিক্টোরিয়া কলেজিয়েট স্কুল”। ১৯৬০ সালের দিকে প্রতিষ্ঠানটি দুটি ভাগে বিভক্ত হয়ে যায়। এ সময় বিদ্যালয়টির উন্নয়নে জন্য ব্যাপক ভূমিকা রাখেন তৎকালীন এম এন এ আলতাফ হোসেন। একশত ষাট বৎসরের ঐতিহ্যবাহী এ বিদ্যালয়টি নড়াইল জেলার একটি আদর্শ বিদ্যাপীঠ।
স্বপন কান্তি ঘোষ
স্বপন কান্তি ঘোষ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় সিউড়ি বিধানসভা কেন্দ্রের বিধায়ক হিসেবে দায়িত্ব পালন করেছেন।
সজীব দাস
সজীব দাস (জন্ম ১৮ জানুয়ারী) একজন বাংলাদেশী সঙ্গীতজ্ঞ।
কর্মজীবন
সজীব দাস প্রায় ১২ বছর যাবৎ "হ্যাপি টাচ" নামক ব্যান্ডে লাকী আখান্দ এর সহিত সংযুক্ত থেকে সহায়তা করছিলেন। সজীব দাস তার প্রথম বাদ্যযন্ত্র প্রশিক্ষণটি লাখী আখান্দ এর অধীনে শুরু করেন এবং প্রায় ১৫ বছর ধরে হ্যাপী ওয়্যার মিউজিক স্কুলে গীটার শেখেন এবং পরে ২০ বছর বয়সে বালাম এর সহিত গীটার শেখা শুরু করেন। ১৭ বছর বয়সেই 'হ্যাপী টাচ' ব্যান্ডের হয়ে কাজ করা শুরু করেন।
তিনি বিজ্ঞাপনে প্রচারের জন্য শব্দের মিলসহ প্রমাণ্যচিত্রের জন্য গান, সঙ্গীত রচনা করেন। তার রচিত প্রযোজিত "রোদ্দুর হাসি", "সোহাসিনী" ছিল উল্লেখযোগ্য। তার গান "ভালোবাসিনি" আধুনিক গান (সেরা একক) ক্যাটাগরিতে "সিটিসেল চ্যানেল আই" সঙ্গীত পুরস্কার প্রতিযোগিতায় তালিকাভূক্ত হয়েছিল।
তার বিভিন্ন অ্যালবাম বিভিন্ন শিল্পীর সহিত মুক্ত পায়। এর মধ্যে কয়েকটি এখনো নির্মাণাধীন রয়েছে - "আমার বেলা যে যায়- ফাহমিদা নবী", সুহাসিনী - আরজে রাজু, ভালোবাসিনি-রানা, আমার আকাশ পুরোটাই (ঘুড়ি-২)-লুৎফর হাসান, শহর জুরে শশী-শশী, তোকে পাওয়ার সম্ভাবনা - আরজে টুটুল, পেন্সিল এ একা ছবি-১,২-মিশ্র, অজান্তে - মিশ্র, মন ঘুড়িটা-রিপন চৌধুরী, আমার পৃথিবী ছোট - শাজাহান সোহাগ, মেঘ বলেছে যাবো যাবো- সজীব ও বন্ধুরা, মেঘ হয়ে আসনা- মিশ্র : ওয়ালিদ, একটা স্বপ্ন - আশিক, অকুল দরিয়া, তোর ই অনুভব - মিশ্র, দাও হাত বাড়িয়ে ২- আরিফ, রোড নং:১- মিশ্র, চল হারিয়ে যাই- আশিক এবং আরো অনেক।
ফাহমিদা নবী, সামিনা চৌধুরী, কুমার বিশ্বজিৎ, কনা, সানিয়া সুলতানা লিজা, আগুন, শাহেদ, রাজ রাজু, লুৎফর হাসান, ইমরান, জুয়েল মোর্শেদ, নির্ঝর, বেলাল খান, ইলিয়াস হোসাইন, লেমিস, পুজা, নাওমি, ঝিলিক, শাহীদ এবং বাংলাদেশের অনেক শিল্পীকে তিনি প্রযোজনা করেছেন। সম্প্রতি তিনি ভারতী গায়ক নচিকেতা চক্রবর্তী কে নিয়ে কাজ করছে।
সজীব এর এসএমএস নামীয় স্টুডিওটি ঢাকার মোহাম্মদপুরে অবস্থিত।
অ্যালবাম
তার কিছু অ্যালবাম:
অশোক চট্টোপাধ্যায়
অশোক চট্টোপাধ্যায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১৬ সাল থেকে পশ্চিমবঙ্গ বিধানসভায় সিউড়ি বিধানসভা কেন্দ্রের বিধায়ক হিসেবে দায়িত্ব পালন করছেন।
নিউক্লিয়ার চৌম্বক অনুরণন বর্ণালী
ডান|থাম্ব|309x309পিক্সেল| ২১.১ টি চুম্বক সহ একটি 900 মেগাহার্টজ এনএমআর যন্ত্র  এইচডব্লিউবি-এনএমআর, বার্মিংহাম, যুক্তরাজ্য। পারমাণবিক চৌম্বকীয় অনুরণন বর্ণালীকপি, যা সাধারণত এনএমআর স্পট্রোস্কোপি বা চৌম্বকীয় অনুরণন বর্ণালী ( এমআরএস ) নামে পরিচিত যা হল একটি পারমাণবিক নিউক্লিয়ার চারপাশে স্থানীয় চৌম্বকীয় ক্ষেত্রগুলি পর্যবেক্ষণ করার জন্য একটি বর্ণালী প্রযুক্তি। নমুনাটি একটি চৌম্বকীয় ক্ষেত্রের মধ্যে স্থাপন করা হয় এবং এনএমআর সংকেতটি নিউক্লিয়ার নমুনার উত্তেজনার দ্বারা উৎপন্ন হয় যা রেডিও তরঙ্গগুলি পারমাণবিক চৌম্বকীয় অনুরণনের মধ্যে, যা সংবেদনশীল রেডিও রিসিভারগুলির সাথে শনাক্ত হয়। একটি অণুতে পরমাণুর চারপাশে অন্ত্রের চৌম্বকীয় ক্ষেত্র অনুরণন ফ্রিকোয়েন্সি পরিবর্তন করে, ফলে অণুর ইলেকট্রনিক কাঠামো এবং তার নিজস্ব কার্যকরী গোষ্ঠীর বিশদগুলি অ্যাক্সেস দেয়। আধুনিক জৈব রসায়ন অনুশীলনের ক্ষেত্রে, ক্ষেত্রগুলি অনন্য যৌগিকের জন্য অনন্য বা অত্যন্ত চরিত্রগত, NMR স্পেকট্রোস্কোপি একমাত্র মণি- যৌগিক জৈব যৌগ শনাক্ত করার জন্য একটি কার্যকর পদ্ধতি। একইভাবে, বায়োকেমিস্টরা প্রোটিন এবং অন্যান্য জটিল অণু শনাক্ত করতে এনএমআর ব্যবহার করে। শনাক্তকরণের পাশাপাশি, এনএমআর স্পেকট্রোস্কপি গঠন, গতিবিদ্যা, প্রতিক্রিয়া অবস্থা এবং অণুর রাসায়নিক পরিবেশ সম্পর্কে বিস্তারিত তথ্য সরবরাহ করে। এনএমআরগুলির সবচেয়ে সাধারণ প্রকার প্রোটন এবং কার্বন -13 এনএমআর স্পেকট্রোসকপি, তবে এটি নিউক্লিয়াস ধারণকারী স্পিনের যেকোনো ধরনের নমুনার ক্ষেত্রে প্রযোজ্য।
কারিতাস
কারিতাস একটি আন্তর্জাতিক রোমান ক্যাথলিক সাহায্য সংস্থা, যা ১৬৫টি সংস্থার সমন্বয়ে ২০০টির বেশি দেশে তার কার্যক্রম চালিয়ে যাচ্ছে।
১৮৯৭ সালের ৯ নভেম্বরে লোরেঞ্জ ওয়ার্থম্যান কারিতাস প্রতিষ্ঠা করেছিলেন। কারিতাস সুইজারল্যান্ডে ১৯০১ সালে এবং মার্কিন যুক্তরাষ্ট্রে ১৯১০ সালে গঠিত হয়। কারিতাস একটি উন্নত বিশ্ব গড়ার লক্ষ্যে দরিদ্র ও নিপীড়িতদের নিয়ে কাজ করে।
কারিতাস বাংলাদেশ
কারিতাস বাংলাদেশ প্রাকৃতিক দুর্যোগে আর্থিক ও বস্ত্তগত সহায়তা প্রদানের পাশাপাশি দুর্যোগ আক্রান্ত জনগণের সক্ষমতা বৃদ্ধিতে নানামুখী পদক্ষেপ গ্রহণ করে থাকে।
ক্লুজ-নাপোকা
ক্লুজ-নাপোকা, সাধারণত ক্লুজ হিসাবে পরিচিত, রোমানিয়ার চতুর্থ-জনবহুল শহর। এটি দেশের উত্তর-পশ্চিমাঞ্চলে ক্লুজ কাউন্টির আসন। ভৌগোলিকভাবে, এটি বুখারেস্ট (৩২৪ কিলোমিটার (২০১ মাইল)), বুদাপেস্ট (৩৫১ কিমি (২১৮ মাইল)) ও বেলগ্রেড (৩২২ কিলোমিটার (২০০ মাইল)) থেকে মোটামুটি সমদূরত্বে অবস্থিত। সামিউল মাইক নদী উপত্যকায় অবস্থিত, শহরটি ঐতিহাসিক ট্রানসিলভেনিয়া প্রদেশের অনুমোদনহীন রাজধানী হিসাবে বিবেচিত হয়। এটি ১৭৯০ সাল থেকে ১৮৪৮ সাল এবং ১৮৬১ সাল থেকে ১৮৬৭ সাল পর্যন্ত অবধি গ্র্যান্ড ট্রানসিলভেনিয়া অব প্রিন্সিপালিটির সরকারি রাজধানী ছিল।
২০১১ সালের হিসাবে, ৩২৪,৫৭৬ জন বাসিন্দা নগরীর সীমানার মধ্যে বসবাস করতেন (জাতীয় রাজধানী বুখারেস্টের পরে এটিকে দেশের দ্বিতীয় সর্বাধিক জনবহুল করে তুলেছে), যা ২০০২ সালের আদমশুমারিতে নথিভুক্ত করা জনসংখ্যা থেকে সামান্য বেশি। ক্লুজ-নাপোকা মহানগরীর জনসংখ্যা ৪,১১,৩৭৯ জন, অপরদিকে পেরি-নগর অঞ্চলের জনসংখ্যা (রোমানিয়া: জোনা পেরিউরবানি) ৪,২০,০০০ জনের অধিক। ক্লুজ-নাপোকার নতুন মেট্রোপলিটন সরকার ২০০৮ সালের ডিসেম্বর মাসে কার্যকর হয়। কাউন্টি জনসংখ্যা নিবন্ধন পরিষেবা দ্বারা সরবরাহিত ২০০৭ সালের একটি অনুমান অনুসারে, এই শহরটি ২০০৪-২০০৭ সাল পর্যন্ত প্রতিবছর গড়ে প্রায় ২০,০০০ জন শিক্ষার্থী ও অন্যান্য অনাবাসিকদের দৃশ্যমান জনসংখ্যাকে পরিষেবা প্রদান করে। শহরটি ১৪তম শতকে নির্মিত ইউনিরি স্কয়ারের সেন্ট মাইকেল'স গির্জা থেকে ছড়িয়ে পড়ে এবং ক্লুজ-নেপোকার পৃষ্ঠপোষক আর্চেনেল মাইকেলের নামানুসারে গির্জার এই নামকরণ করা হয়। পৌরসভার আয়তন ১৭৯.৫২ বর্গ কিলোমিটার (৬৯.৩১ বর্গ মাইল)।
ক্লুজ-নেপোকা ১৯৯০-এর দশকে এক দশকের অবনতির অভিজ্ঞতা অর্জন করে, এর আন্তর্জাতিক খ্যাতি সে সময়ের মেয়র ঘোরঘে ফুনারের নীতি কারণে ভুগেছিল। শহরটি বর্তমানে রোমানিয়ার অন্যতম গুরুত্বপূর্ণ একাডেমিক, সাংস্কৃতিক, শিল্প ও ব্যবসা কেন্দ্র। এখানে অন্যান্য প্রতিষ্ঠানের মধ্যে বোটানিকাল গার্ডেন সহ দেশের বৃহত্তম বিশ্ববিদ্যালয় বাবে-বলিই বিশ্ববিদ্যালয়; জাতীয় খ্যাতিমান সাংস্কৃতিক প্রতিষ্ঠান; পাশাপাশি বৃহত্তম রোমানীয়-মালিকানাধীন বাণিজ্যিক ব্যাংক রয়েছে।  ক্লুজ-নাপোকা ২০১৫ সালে ইউরোপীয় যুব রাজধানী এবং ২০১৮ সালে ইউরোপীয় সিটি অব স্পোর্ট উপাধি ধারণ করে।
ভূগোল
ট্রানসিলভেনিয়ার কেন্দ্রীয় অংশে অবস্থিত ক্লুজ-নাপোকার সমতল পৃষ্ঠের আয়তন ১৭৯.৫ বর্গকিলোমিটার (৬৯.৩ বর্গ মাইল)। শহরটি অপুসেনি পর্বতমালা, সোমের মালভূমি ও ট্রান্সিলভেনীয় সমভূমির সংযোগস্থলে অবস্থিত। এটি সামিউল মাইক ও নাদের উপত্যকায় ছড়িয়ে পড়েছে এবং কিছুটা পোপেইটি, চিন্তৌ, বোরহানসি ও পপেই নদীর উপত্যকাগুলিতে প্রসারিত হয়েছে। শহরের দক্ষিণাঞ্চলটি ফেলিয়াক পাহাড়ের উত্তর ঢালের উপরের সোপানে প্রসারিত হয়েছে এবং ৫০০ মিটার (১,৬০০ ফুট) থেকে ৭০০ মিটার (২,৩০০ ফুট) উচ্চতা সহ পাহাড় বা পর্বত দ্বারা তিন দিকে বেষ্টিত।
জনপরিসংখ্যান
২০১১ সালের আদমশুমারি অনুসারে শহরের জনসংখ্যা ৩,২৪,৫৭৬ জন, বা রোমানিয়ার মোট জনসংখ্যার ১.৬%। ক্লুজ-নাপোকা মহানগর অঞ্চলের আনুমানিক জনসংখ্যা ৪,১১,৩৭৯ জন। ইউরোস্ট্যাট দ্বারা স্বীকৃত কার্যকরী শহরাঞ্চলের সংজ্ঞা অনুযায়ী, ক্লুজ-নাপোকা কার্যকরী শহরাঞ্চলটির জনসংখ্যা ৩,৭৯,৭৩৩ জন (২০১৫ পর্যন্ত)। চূড়ান্ত ভাবে, পেরি-নগর অঞ্চলের জনসংখ্যা ৪,২০,০০০ জনেরও বেশি। ক্লুজ-নাপোকার নতুন মেট্রোপলিটন সরকার ২০০৮ সালের ডিসেম্বর মাসে কার্যকর হয়। কাউন্টি পপুলেশন রেজিস্টার সার্ভিস দ্বারা সরবরাহিত ২০০৭ সালের তথ্য অনুসারে, শহরের মোট জনসংখ্যা ৩,৯২,২৭৬ জনের বেশি।
অর্থনীতি
ক্লুজ-নাপোকা রোমানিয়ার একটি গুরুত্বপূর্ণ অর্থনৈতিক কেন্দ্র। স্থানীয় যে সকল পণ্য জাতীয় ও কিছুটা এমনকি আন্তর্জাতিক স্তরে সুপরিচিত হয়ে ওঠে, সেগুলির মধ্যে রয়েছে: বানকা ট্রানসিলভেনিয়া, থেরাপিয়া রানব্যাক্সি, ফারমেক, জোলিডন, ও উরসাস ব্রেয়ারিজ।
মার্কিন অনলাইন ম্যাগাজিন ইনফরমেশনউইক জানিয়েছে যে রোমানিয়ার অনেক সফ্টওয়্যার/আইটি ক্রিয়াকলাপ ক্লুজ-নাপোকায় সক্রিয় রয়েছে, যা শহরটিকে দ্রুত রোমানিয়ার টেকনোপোলিসে পরিণত করছে। নোকিয়া ক্লুজ-নাপোকার কাছে একটি মোবাইল টেলিফোন কারখানায় ২০০ মিলিয়ন ইউরো বিনিয়োগ করে; এটি ২০০৮ সালের ফেব্রুয়ারি মাসে উৎপাদন শুরু করে এবং ২০১১ সালের ডিসেম্বর মাসে বন্ধ হয়ে যায়। এটি শহরটিতে একটি গবেষণা কেন্দ্রও চালু করে, যা ২০১১ সালের এপ্রিল মাসে বন্ধ হয়ে যায়। পূর্ববর্তী নোকিয়ার কারখানাটি ইতালীয় সরঞ্জাম প্রস্তুতকারক ডি'লংঘি ক্রয় করে।
শক্তিগড় রেলওয়ে স্টেশন
শক্তিগড় রেলওয়ে স্টেশন হল হাওড়া–বর্ধমান প্রধান রেলপথ এবং হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে জংশন স্টেশন। এই স্টেশনটি কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। শক্তিগড় রেলওয়ে স্টেশনটি হাওড়া রেলওয়ে বিভাগের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় (এনএইচ-২), শক্তিগড় এ অবস্থিত। স্টেশনটি শক্তিগড় এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৮৩ কি.মি. দূরে স্টেশনটি অবস্থিত।
বিদ্যুৎকৌশল
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।  হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
সরপুরিয়া
সরপুরিয়া বাংলার এক জনপ্রিয় মিষ্টান্ন। কৃষ্ণনগরের সরপুরিয়া বিখ্যাত।
জোসেফিন ম্যাকলিওড
জোসেফিন ম্যাকলিওড (১৮৫৮-১৯৪৯) ভারত সন্ন্যাসী খ্যাত স্বামী বিবেকানন্দের একজন মার্কিন বন্ধু এবং ভক্ত। তিনি ভারত বর্ষের সাথে জোরালো আত্মিক বন্ধন অনুভব করতেন এবং রামকৃষ্ণ-বিবেকানন্দ আন্দোলনের একজন সক্রিয় কর্মী। স্বামী বিবেকানন্দ তাকে ‘তন্তিনি’ ও ‘জো জো’ নামে ডাকতেন। তিনি স্বামী বিবেকানন্দকে নিজের বন্ধু হিসেবে স্বীকৃতি দেন এমনকি স্বামীজীকে অনেক সময় আর্থিক ভাবেও সাহায্য করেছেন। তার সাথে ভগিনী নিবেদিতার পত্র আদান-প্রদান হত এবং তারা পরস্পর স্বামীজির আদর্শের প্রতি অনুরক্তি প্রকাশ করেছিলেন। জোসেফিন ভগিনী নিবেদিতা বা ভগিনী ক্রিস্টিনের মত ব্রহ্মচারী ছিলেন না। তিনি পাশ্চাত্যে বেদান্ত দর্শন প্রচারে অগ্রণী ভুমিকা পালন করেন। তিনি শুরুতে এবং পরেও রামকৃষ্ণ এবং বিবেকানন্দের শিশ্যের ক্রম তৈরিতে ভুমিকা পালন করণ। তিনি ভগ্নি নিবেদিতার অনেক কাজে সাহায্য ও সমর্থন দান করেছিলেন। এমনকি তিনি বাংলা এবং ভারতের অন্যান্য জায়গাতে ভারতীয় জাতীয়তাবাদী আন্দোলনের বিকাশের জন্য আর্থিক সাহায্যও দিয়েছিলেন। thumbnail|Olea Bull, Betty Laggett and Josephine MacLeod at the Holdts Hotel, Bergon, Norway after dinner with King Haarkon and Queen Maud on July 23, 1906
বাল্যকাল
জোসেফাইন ১৮৫৮ সালে জন্ম গ্রহণ করেন। তার পিতা-মাতার নাম ছিল জন ডেভিড ম্যাকলিওড ও ম্যারি এন লেনন। এই দম্পতির তিন ছেলে এবং তিন মেয়ে ছিল।জোসেফাইনের আরেক বোন ব্রেটিও স্বামী বিবেকানন্দের শিষ্যত্ব গ্রহণ করেন। ব্রেটি ১৮৭৬ সালে উইলিয়াম স্টারজেস কে বিয়ে করেন যিনি রামকৃষ্ণ মিশন ও বেদান্ত সোসাইটির সাথে যুক্ত ছিলেন। জোসেফাইন তার বোন ব্রেটির সংসারে থাকতেন। thumbnail|জোসেফিন ম্যাকলিওড(১৯৩৯)
স্বামী বিবেকানন্দের সাথে যোগাযোগ
১৮৯৫ সালের ২৯ জানুয়ারি জোসেফাইন ও তার বোন ব্রেটি নিউইয়র্কে প্রথমবারের মত স্বামী বিবেকানন্দের বেদান্ত দর্শনের উপর ভাষণ শোনেন।তাদের বন্ধু R. Dora Roetheslesberger স্বামীজীর কথা তাদেরকে বলেন। স্বামীজীর ভাষণ তাদেরকে মুগ্ধ করে এবং বেদান্ত দর্শন সম্পর্কে তাদের আগ্রহ বাড়ে।তিনি বিবেকানন্দের বেদান্ত সোসাইটির একজন সদস্য হন। বিবেকানন্দ তার সম্পর্কে বলেছেন, "I simply adore Joe (Josephine MacLeod) in her tact and quiet way. She is a feminine statesman or woman. She can wield a kingdom. I have seldom seen such strong yet good common sense in a human being. Josephine considered the propagation of Swamiji's message of Indian spirituality in the West as a responsibility. জোসেফাইনের বয়স যখন ৩৫ ছিল তিনি তখন বিবেকানন্দের সাথে পরিচিত হন।১৮৯৫ সালের ২৯ জানুয়ারি তারিখকে তিনি তাঁর জীবনের ‘আধ্যাত্মিক জন্মদিন’ হিসেবে অবিহিত করেন।স্বামীজীর বেদান্ত দর্শন শিক্ষা তার জীবনে এত গভীর ভাবে প্রভাব ফেলেছিল যে  তিনি বিবেকানন্দকে ‘নতুন বুদ্ধ’ হিসেবে বিবেচনা করতেন। thumbnail|Sitting (left to right): Swami Vivekananda, Alberta Sturges, Besse Leggett (hidden), Josephine MacLeod
শেষ জীবন
১৯০২ সালে স্বামী বিবেকানন্দের মৃত্যুর পর জোসেফাইনের জীবনে বিষণ্ণতা শুরু হয়। পরবর্তী চার দশক তিনি স্বামীজীর প্রচারিত বেদান্ত দর্শন প্রচারে ব্রতী ছিলেন। স্বামীজী তার শেষ চিঠিতে তাকে লিখেছিলেন, "You have been a good angel to me".[In a previous letter, he had written, "and to you, dear Joe, Pranams । তিনি ভগিনী নিবেদিতারও খুব ঘনিষ্ঠ ছিলেন। ১৯৪৯ সালে শরৎকালে তিনি ক্যালিফোর্নিয়াতে মৃত্যু বরণ করেন। মৃত্যু কালে তিনি ক্যালিফোর্নিয়ার হলিউডের বেদান্ত সোসাইটিতে ছিলেন।
শিলাপাথার
শিলাপাথার হচ্ছে ভারতের অসম রাজ্যের ধেমাজী জেলার একটি শহর। শহরটি ব্রহ্মপুত্র নদের উত্তর তীরবর্তী গুয়াহাটি শহর থেকে প্রায় ৫০০ কিলোমিটার এবং অরুণাচল প্রদেশ থেকে মাত্র ৭ কিলোমিটার দূরে অবস্থিত।
এটা ধেমাজী জেলার বাণিজ্যিক কেন্দ্রস্থল যা অসমীয়া, নেপালি, হিন্দি মিশ্রিত এবং বাংলা ভাষী মানুষদের একটি সমন্বিত মিশ্রণ।
জনপরিসংখ্যান
ভারতের ২০০১ সালের আদমশুমারি অনুসারে শিলাপাথার শহরের মোট জনসংখ্যা হল ২২,৩০৭ জন; এরমধ্যে পুরুষ ৫৩% এবং নারী ৪৭%। শিলাপাথারে সাক্ষরতার হার ৬৯%, যা সারা ভারতের সাক্ষরতার হারের ৫৯.৫% চাইতে বেশি। এখানে পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। এই শহরের জনসংখ্যার ১৪% হল ৬ বছর বা তার কম বয়সী।
যোগাযোগ ব্যবস্থা
লীলবাড়ী বিমানবন্দর যা লখিমপুর জেলার সদরশহর লখিমপুরে পড়ে শিলাপাথারের নিকটতম বিমানবন্দর। খুব কম সংখ্যক উড়ানগুলি লীলবাড়ী বিমানবন্দর থেকে উড়ান দেয় তাই বাণিজ্যিকভাবে সক্রিয় নয় । বগীবিল সেতু নামে ব্রহ্মপুত্র নদের উপর শিলাপাথার এবং ডিব্রুগড় সংযোগকারী একটি সেতু  নির্মাণের কাজ  চলিতেছে। যাতে যোগাযোগের ব্যবস্থা অনেক ভালো হতে যাচ্ছে,  ডিব্রুগড়ের মোহনবারী বিমানবন্দর প্রবেশ বেশ সহজ হয়ে যাবে  এবং ইহা একটি বাণিজ্যিকভাবে সক্রিয় বিমানবন্দর।
রঙিয়া-মোককসেলেং ব্রড গেজ রূপান্তর বর্তমানে সম্পন্ন হয়ে গেছে এবং শিলাপাথার এখন ব্রডগেজ যাত্রাপথে। দৈনন্দিন আন্তঃনগর ট্রেন ১৫৬১৩/ জীএচওয়াই এমজেডএস আইসি দ্রুতগামী (গুয়াহাটি থেকে মোককসেলেং) {15613/GHY MZS IC EXP (Guwahati to Murkongsleek)} বিকেল ০৬:১০ ঘটিকাতে গুয়াহাটি থেকে যাত্রা শুরু করে এবং প্রাত ০৩:০০ ঘটিকায় শিলাপাথার পৌঁছায়। thumb|শিলাপাথার রেলস্টেশন বগীবিল সেতু সম্ভবত ২০১৮ ইংরেজিতে সম্পন্ন হবে।
বর্তমানে এনএচ-৫২ শিলাপাথারের সাথে সংযোগ স্থাপন করে।
প্রতি বছর বর্ষাকালে অন্তত দুমাসের জন্য শহরটি দেশের অন্যান্য অংশের থেকে বিচ্ছিন্ন থাকে, তথাপি সেখানকার বাসিন্দারা সাময়িক ব্যবস্থা গ্রহণ করে নেয়। সেখানে একটি নির্দিষ্ট স্থানে বাস নিতে হয়। শহরটির বাসিন্দারা কয়েক কিলোমিটার হেঁটে এবং কিছু নৌকো দিয়ে পারি দিয়ে বাস ধরে।
ব্যাংক পরিষেবা
এখানে রয়েছে আইডিবিআই ব্যাঙ্ক, ভারতীয় স্টেট ব্যাঙ্ক, আসাম গ্রামীণ বিকাশ ব্যাংক, ইউনাইটেড ব্যাঙ্ক অব ইন্ডিয়া, ইউকো ব্যাংক-এর শাখা। এরা এখানে এটিএম পরিষেবাও দেয়।
রাজনীতি
শিলাপাথার লখিমপুর (লোকসভা কেন্দ্র) এবং ১১৪ জোনাই (উপজাতি) বিধানসভা কেন্দ্রের একটি অংশ। বর্তমানে ভারতীয় জাতীয় কংগ্রেসের শ্রীযুক্ত প্রধান বড়ুয়া ১১৪ জোনাই (উপজাতি) বিধানসভা কেন্দ্রের বিধায়ক।
যোগাযোগ ব্যবস্থা
শিলাপাথারে শালীন ল্যান্ডলাইন, মোবাইল এবং ইন্টারনেটের সংযোগ রয়েছে। বেতার ডেটাকার্ড এবং ব্রডব্যান্ড পরিষেবার মাধ্যমে ইন্টারনেট সংযোগ পাওয়া যায়। প্রধান সেলুলার পরিষেবা প্রদানকারীর মধ্যে রয়েছে এয়ারটেল, বিএসএনএল, এয়ারসেল, ভোডাফোন, রিলায়েন্স ইত্যাদি। এছাড়া 3G পরিষেবা শহরে একটি নবতম সংযোজন।
শহুরে অঞ্চলগুলি
এলাকাগুলো হলোঃ লিকাবালি রোড, পাল পট্টি, স্টেশন রোড, হাই সেকন্ডারী রোড, লাচিত নগর, গান্ধী নগর, বামগাঁও, জোনাই রোড, মাধুরী পাথার, সুভাষ পল্লী, জোনাকী নগর, পি.ডব্লু.ডি. কোলোনী, নুতুন মিসিং গাঁও, মেডিকেল রোড, অমৃতপুর, জুনাকী নগর, মেইন রোড, নতুন মিসিং গাঁও, মাঝগাঁও, সোসাইটি, কল্য়াণপুর, রুয়াত লগর, কল্য়াণনগর, ১ নং মিসিং গাঁও, ২ নং মিসিং গাঁও, কঙ্কন নগর, কর্পুনপুলি, লিসাং নগর, জারসাং নগর, জ্য়োতি নগর।
গুন্টকাল রেলওয়ে বিভাগ
গুন্টকাল রেলওয়ে বিভাগ ভারতীয় রেলওয়ের দক্ষিণ উপকূল রেলওয়ে জোনের (SCoR) তিনটি বিভাগের মধ্যে একটি। বিভাগের সদর দপ্তর গুন্টকাল এবং এর জোনাল সদর দপ্তর বিশাখাপত্তনমে। সেকেন্দ্রাবাদ রেলওয়ে বিভাগের পরে রুট কিলোমিটারের দিক থেকে এই বিভাগটি দ্বিতীয়।
গুন্টকাল বিভাগটি ১৯৫৬ সালে দক্ষিণ রেলওয়ে জোনের একটি অংশ হিসাবে তৈরি করা হয়েছিল। এটি ২ অক্টোবর ১৯৭৭ সালে দক্ষিণ মধ্য রেলওয়ে জোনে স্থানান্তরিত হয়। ২৭ ফেব্রুয়ারী ২০১৯-এ বিশাখাপত্তনম রেলওয়ে জোন গঠনের পর, গুন্টকালদক্ষিণ কোস্ট রেলওয়ে জোনের অধীনে রয়েছে।
এখতিয়ার
এটি অন্ধ্র প্রদেশ, কর্ণাটক এবং তামিলনাড়ু রাজ্যগুলিকে কভার করে।
বিভাগ এবং শাখা লাইন
বিভাগের বৃহত্তম ব্রড-গেজ রুট রয়েছে এবং দ্বিতীয় বৃহত্তম রানিং ট্র্যাক  দক্ষিণ মধ্য রেল জোনে।
গুন্টকাল বিভাগের এখতিয়ারের অধীনে লাইন এবং বিভাগগুলি নীচে তালিকাভুক্ত করা হয়েছে: সূত্র :
বিঃদ্রঃ:
কর্মক্ষমতা এবং উপার্জন
গুন্টকাল বিভাগ প্রধানত পর্যটন এবং মালবাহী থেকে রাজস্ব আয় করে। এখানে অনেক ধর্মীয় গন্তব্যের পাশাপাশি প্রাকৃতিক পর্যটন স্পট রয়েছে যা বিভিন্ন স্থান থেকে পর্যটকদের আকর্ষণ করে। মালবাহী রাজস্ব প্রচুর পরিমাণে প্রাকৃতিক সম্পদের প্রাপ্যতা, এই সম্পদগুলির উপর ভিত্তি করে শিল্প এবং কাছাকাছি বন্দরগুলির কারণে।
পে-মা-রিগ-'দ্জিন
প্রথম জীবন
পে-মা-রিগ-'দ্জিন ১৬২৫ খ্রিষ্টাব্দে তিব্বতের স্পু-বো-রা-ঝি নামক স্থানে জন্মগ্রহণ করেন। তার পিতা বাল-পো-ব্ক্রা-শিস  একজন দক্ষ নেপালী শিল্পী। শৈশবে ছাব-ম্দো-ব্যাম্স-পা-গ্লিং  নামক স্থানে পে-মা-রিগ-'দ্জিন লেখাপড়া শুরু করেন। কৈশোরে কার্মা-ছাগ্স-মেদ  নামক ব্কা'-ব্র্গ্যুদ ধর্মসম্প্রদায়ের এক বিখ্যাত পণ্ডিতের নিকট রত্ন গ্লিং-পা দ্বারা আবিষ্কৃত ব্লা-মা'ই-ঝি-দ্রাগ  গ্রন্থ সম্বন্ধে ও কার্মা-গ্লিং-পা দ্বারা আবিষ্কৃত ঝি-খ্রো-দ্গোংস-পা-রোং-গ্রোল  গ্রন্থ সম্বন্ধে শিক্ষাগ্রহণ করেন। দক্ষিণ পশ্চিম তিব্বতের স্পো-বো  নামক স্থানে তিনি ব্দুদ-'দুল-র্দো-র্জে  নামক গ্তের-স্তোনের নিকট র্দ্জোগ্স-ছেন-স্ন্যিং-থিগ  নামকগ্রন্থ সম্বন্ধে শিক্ষালাভ করেন। এছাড়া ছোস-ক্যি-র্গ্যা-ম্ত্শো  নামক পণ্ডিতের নিকট ম্খা'-'গ্রো-স্ন্যিং-থিগ  নামক অতিযোগ তত্ত্বের ওপর লিখিত গ্রন্থ সম্বন্ধে অধ্যয়ন করেন। তার  অন্যতম উল্লেখযোগ্য শিক্ষক ছিলেন গ্নাম-ছোস-মি-'গ্যুর-র্দো-র্জে  নামক গ্তের-স্তোন।
শারীরগত আধুনিক মানুষ
প্যালিওঅ্যান্‌থ্রোপোলজিতে, শারীরগত আধুনিক মানুষ শব্দটি হোমো সেপিয়েন্সের অন্তর্গত সমসাময়িক মানুষের ফেনোটাইপ বিস্তারযুক্ত অঙ্গসংস্থানের সঙ্গে প্রাচীন অবলুপ্ত মানুষের প্রকৃতিগত পার্থক্য নিরুপণ করতেই ব্যবহৃত হয়।
পে-মা-রিগ-'দ্জিন
পরবর্তী জীবন
পে-মা-রিগ-'দ্জিনের সর্বাপেক্ষা উল্লেখযোগ্য শিষ্য ছিলেন ন্যি-মা-গ্রাগ্স-পা । ১৬৬৩ খ্রিষ্টাব্দে গুরু-শিষ্য দুই জনে মিলে তিব্বতের বিভিন্ন স্থানের বৌদ্ধবিহারে যাত্রা করেন। লাসা শহরে পঞ্চম দলাই লামা এই সময় পে-মা-রিগ-'দ্জিনের নিকট শিক্ষালাভ করেন। এরপর গ্তের-ব্দাগ-গ্লিং-পা, ম্ঙ্গা'-ব্দাগ-ছোস-ক্যি-দ্বাং-পো , ত্শুল-খ্রিম্স-র্দো-র্জে প্রভৃতি বৌদ্ধ পণ্ডিত পে-মা-রিগ-'দ্জিন ও তার শিষ্য ন্যি-মা-গ্রাগ্স-পাকে শিক্ষাদান করেন। ১৬৬৮ খ্রিষ্টাব্দে তিন বছরের জন্য এই গুরু-শিষ্য সাধনায় লিপ্ত হন। এরপর শিষ্যের থেকে বিদায় নিয়ে খাম্স অঞ্চলে চলে যান। তার অন্যান্য উল্লেখযোগ্য শিষ্য ছিলেন নাম-ম্খা'-'ওদ-গ্সাল , রাব-ব্যাম্স-পা-ব্স্তান-পা'ই-র্গ্যাল-ম্ত্শান , য়ে-শেস-স্ন্যিং-পো  নামক সপ্তম ঝ্বা-দ্মার-পা প্রভৃতি।
বৌদ্ধবিহার প্রতিষ্ঠা
১৬৮৪ খ্রিষ্টাব্দে তিনি পঞ্চম দলাই লামার নির্দেশে ও সাংস-র্গ্যাস-ব্স্তান-পা নামক  স্দে-দ্গে রাজ্যের তৎকালীন রাজার সহায়তায় রু-দাম-স্ক্যিদ-খ্রাম  নামক উপত্যকায় ও-র্গ্যান-ব্সাম-গ্তান-গ্লিং  নামক একটি মঠ স্থাপন করেন। ধীরে ধীরে এই মঠ র্দ্জোগ্স-ছেন বৌদ্ধবিহার হিসেবে গড়ে ওঠে।
শারীরগত আধুনিক মানুষ
ব্যবহারিক আধুনিকতা, যেমন ভাষাগত উন্নতি, অবয়ব শিল্পের বিকাশ এবং ধর্মের প্রাথমিক রূপের উন্নয়ন প্রভৃতি আজ থেকে ৪০,০০০ বছর আগে শুরু হয়; এটি ছিল আপার প্যালিওলিথিক যুগ (আফ্রিকায় যা পরবর্তী প্রস্তর যুগ নামে পরিচিত ছিল)।
নামকরণ ও শ্রেণীবিন্যাস
ট্যাক্সোনমিক প্রজাতি হিসেবে সমসাময়িক মনুষ্য জনগোষ্ঠীর দ্বিপদী নাম হল হোমো সেপিয়েন্স। এই প্রজাতিটি এর একটি হোমো গণ থেকে প্রায় ২,০০,০০০ থেকে ৩,০০,০০০ বছর আগে উদ্ভূত হয়।
“শারীরগত আধুনিক মানুষ” শব্দটি বিভিন্ন পরিপ্রেক্ষিতে ব্যবহৃত হয়, “শারীরগত আধুনিক” হোমো সেপিয়েন্স –এর থেকে নিয়েন্ডার্থালসের মত প্রাচীন মানবকে পার্থক্য নিরূপণ করতে ব্যবহৃত হয়। ১৯৯০এর দশকের জনপ্রিয় প্রথা অনুযায়ী, নিয়েন্ডার্থালসদের হোমো সেপিয়েন্স নিয়েন্ডার্থালেন্সিস্‌ নামক হোমো সেপিয়েন্সের উপ-প্রজাতি হিসেবে চিহ্নিত করা হত, যেখানে শারীরগত আধুনিক মানুষ (অথবা ইউরোপীয় প্রাক্‌-আধুনিক মানুষ) বলতে ক্রো-ম্যাগনন বা হোমো সেপিয়েন্স সেপিয়েন্স বোঝাতো। এই প্রকার নামকরণ অনুযায়ী (যেখানে নিয়েন্ডার্থালসদের হোমো সেপিয়েন্স বলা হত), “শারীরগত আধুনিক হোমো সেপিয়েন্স” বলতে ইউরোপীয় প্রাক্‌-আধুনিক মানুষ (“ক্রো-ম্যাগনন”) বোঝানো হত। নিয়েন্ডার্থালস্‌দের আলাদা প্রজাতি (হোমো নিয়েন্ডার্থালেন্সিস্‌) হিসেবে নামকরণ করা খুব সাধারণ ব্যাপার হয়ে গেছে, যাতে ইউরোপীয় পরিপ্রেক্ষিতে “শারীরগত আধুনিক মানুষ” বলতে হোমো সেপিয়েন্স বোঝায় (কিন্তু এখনও পর্যন্ত কোনভাবেই এই প্রশ্নের মীমাংসা করা সম্ভব হয়নি)।
সুবিধার জন্য, “শারীরগত আধুনিক মানুষ”কে ‘প্রাক্‌’ কিংবা ‘বলশালী’ বনাম ‘হিমযুগ-পরবর্তী’ কিংবা ‘কৃশকায়’ উপশাখায় বিভক্ত করা হয়। “কৃশকায় শারীরগত আধুনিক মানুষের” আবির্ভাব ৫০,০০০ – ৩০,০০০ বছর আগে মানুষের আকারগত ক্ষুদ্রতর হওয়া এবং অধিকতর সরু অস্থির আবির্ভাবকেই সূচিত করে।
২ লক্ষ বছরের মধ্যে বসবাসরত “আধুনিক”/“প্রাচীন” তালিকার অন্তর্গত মানবপ্রজাতি[তথ্যসূত্র প্রয়োজন]